
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind aprobarea dobândirii de către Municipiul Timişoara a terenului  înscris în C.F.448028 Timișoara, ce face obiectul renunţării la dreptul de proprietate de către LUCA PETRU-ADRIAN și trecerea terenului respectiv din domeniul privat al Municipiului Timișoara în domeniul public al Municipiului Timișoara
	Prin adresa nr.CT2019-4001/20.06.2019, dl. Luca Petru-Adrian solicită trecerea din domeniul privat al Municipiului Timișoara în domeniul public al Municipiului Timișoara  a terenului înscris în CF 448028 Timișoara, provenit din dezlipirea parcelei înscrisă în CF438795 Timișoara, în vederea amplasării unei stații de pompare ape uzate menajere.
Prin “Declarația de renunțare la dreptul de proprietate” autentificată  sub nr. 1507 din 06.06.2019,  la Uniunea Națională a Notarilor Publici -Societate Profesională Notarială LUCA-BĂRDAȘ de către Notar Public Silviu-Dan Bărdaș, LUCA PETRU-ADRIAN proprietar  tabular al terenului înscris în CF 448028 Timișoara declară că renunță la dreptul de proprietate asupra acestuia în favoarea Municipiului Timișoara și că terenul nu este  grevat de sarcini.
În conformitate cu prevederile art.562, alin.2 din Codul Civil, în C.F.nr. 448028 Timişoara a fost notată declarația autentificată privind renunțarea la dreptul de proprietate în favoarea Municipiului Timișoara. 
În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Conform prevederilor Legii 213/1998, art.8 ”(1) Trecerea bunurilor din domeniul privat al statului sau al unităţilor administrativ-teritoriale în domeniul public al acestora, potrivit art. 7 lit. e), se face, după caz, prin hotărâre a Guvernului, a consiliului judeţean, respectiv a Consiliului General al Municipiului Bucureşti ori a consiliului local.”
Având în vedere cele menţionate mai sus, considerăm oportună iniţierea unui proiect de hotărâre privind aprobarea dobândirii de către Municipiul Timişoara, în domeniul privat, a terenului situat în Timişoara, zona Torontalului, înscris în C.F. nr. 448028 Timişoara, cu nr. cad. 448028 și suprafaţa de 161 mp și trecerea terenului respectiv din domeniul privat al Municipiului Timişoara în domeniul public al Municipiului Timişoara, în vederea amplasării unei stații de pompare ape uzate menajere, conform PUZ aprobat prin HCLMT 282/2019.

RAPORT DE SPECIALITATE
privind aprobarea dobândirii de către Municipiul Timişoara a terenului  înscris în C.F.448028 Timișoara, ce face obiectul renunţării la dreptul de proprietate de către LUCA PETRU-ADRIAN și trecerea terenului respectiv din domeniul privat al Municipiului Timișoara în domeniul public al Municipiului Timișoara

              Având în vedere Expunerea de motive nr. CT2019 - 4001 / 02.07.2019 a Primarului Municipiului Timișoara și Proiectul de hotărâre privind aprobarea dobândirii de către Municipiul Timişoara a terenului  înscris în C.F. 448028 Timișoara, ce face obiectul renunţării la dreptul de proprietate de către dl. LUCA PETRU-ADRIAN și trecerea terenului respectiv din domeniul privat al Municipiului Timișoara în domeniul public al Municipiului Timișoara, facem următoarele precizări:
	Terenul situat în calea Torontalului, în prelungirea străzii Johann Wolf, înscris în CF 448028 Timișoara (provenit din dezmembrarea parcelei înscrise în CF 438795 Timișoara), cu nr. cad. 448028 și suprafața de 161 mp, este destinat pentru amplasarea unei stații de pompare ape uzate menajere, conform planșei nr.01-ED- Plan de reglementări lucrări hidroedilitare, anexă la HCL 282/21.05.2019 prin care s-a aprobat Planul Urbanistic Zonal ”Modificare parțială PUZ aprobat cu HCL nr. 303/18.12.2012”, Zona Calea Torontalului, Timișoara”, având ca beneficiar pe LUCA PETRU ADRIAN, întocmit conform Proiectului nr. 161/2017, realizat de S.C. ARHITECT TRIMBITAS S.R.L., care face parte integrantă din HCL282/2019.
În conformitate cu prevederile art.562, alin.2 din Codul Civil și Ordinul 700/2014, art.78, privind aprobarea Regulamentului de avizare, recepţie şi înscriere în evidenţele de cadastru şi carte funciară, modificat prin Ordinul nr. 1304/2015, în C.F.nr. 448028 Timişoara a fost notată Declarația autentificată nr. 1507 din 06.06.2019 la Uniunea Națională a Notarilor Publici -Societate Profesională Notarială LUCA-BĂRDAȘ de către Notar Public Silviu-Dan Bărdaș, privind renunțarea la dreptul de proprietate în favoarea Municipiului Timișoara. 
 Conform Certificatului de Atestare Fiscală nr. IF2019-34244/05.06.2019 eliberat de Direcția Fiscală a Municipiului Timișoara pentru terenul înscris în CF 438795, din care s-a dezmembrat terenul care face obiectul prezentului raport, nu figurează restanțe la plata obligațiilor datorate bugetului local.




În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Conform prevederilor Legii 213/1998, art.8 ”(1) Trecerea bunurilor din domeniul privat al statului sau al unităţilor administrativ-teritoriale în domeniul public al acestora, potrivit art. 7 lit. e), se face, după caz, prin hotărâre a Guvernului, a consiliului judeţean, respectiv a Consiliului General al Municipiului Bucureşti ori a consiliului local.”
În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea dobândirii de către Municipiul Timişoara a terenului înscris în C.F.448028 Timișoara, cu nr. cad.448028 și suprafața de 161 mp, ce face obiectul renunţării la dreptul de proprietate de către dl. LUCA PETRU-ADRIAN și trecerea terenului respectiv din domeniul privat al Municipiului Timișoara în domeniul public al  Municipiului Timișoara, în vederea amplasării unei stații de pompare ape uzate menajere, conform Planului Urbanistic Zonal aprobat prin HCLMT 282/2019.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

